Pengene går direkte i kommunens kasse. Ministeriet giver ikke pengene ud fra nogle bestemte kriterier, men fordi kommunens forvaltning og borgmesteren har overbevist ministeriet om, at kommunen mangler penge. - Vi har hele tiden haft svært ved at forstå at nogle af vores nabokommuner har fået ekstra penge, når vi ikke har, så vi har løbet dem lidt på dørene. Nu har de så hørt efter og givet os 8 millioner kroner, siger Hans Chr. Maarup (Soc.dem.), Borgmester, Mariagerfjord Kommune. Penge skal ikke bruges til noget specifikt i første omgang, men bruges til at lukke de huller, som kommunen allerede nu kan se opstår i budgettet for 2008. - Det er da dejligt at få pengene. Det er i hvertfald bedre end at måtte undvære, men de løser ikke alle kommunens økonomiske udfordringer, siger Hans Chr. Maarup (Soc.dem.)

Opsummering:
Borgmester Hans Chr. Maarup fik idag 8 millioner kroner fra Velfærdsministeret. Ekstraordinære penge, der kommer efter et vedholdende pres fra kommunen.